[{"text_idx": "#000005", "text": "Koaalad pa\u0308a\u0308staks klamu\u0308u\u0308dia ku\u0308u\u0308sist vaktsiin"}, {"text_idx": "#000007", "text": "Suguhaigus klamu\u0308u\u0308dia pole u\u0308ksnes inimeste mure. Koaaladel kulgeb see isegi ra\u0308ngemalt ja va\u0308hendab loomakeste arvukust. Nu\u0308u\u0308d plaanivad Austraalia teadlased klamu\u0308u\u0308dia vastu kaitsepookida 400 metsikut koaalat."}, {"text_idx": "#000008", "text": "Koaalade asurkondades levib klamu\u0308u\u0308dia epideemiana. Sestap teatasid Austraalia teadlased hiljuti pressiteate vahendusel, et kavatsevad kliinilistes katsetes kaitsepookida klamu\u0308u\u0308dia vastu sadu koaalasid, vahendab Gizmodo."}, {"text_idx": "#000009", "text": "Klamu\u0308u\u0308diat po\u0303hjustab rodu erinevaid Chlamydia baktereid. Inimestel vo\u0303ib see sugulisel teel leviv nakkus panna suguelundid valutama vo\u0303i voolust eritama. Enamikul nakatunutest pole aga mingeid su\u0308mptomeid."}, {"text_idx": "#000010", "text": "Kui klamu\u0308u\u0308diat antibiootikumidega ei ravita, vo\u0303ib see kahjustada pu\u0308sivalt emakat ja viljakust u\u0308ldiselt. Samuti vo\u0303ib ravimata nakatunu teistest kergemini nakatuda muudesse suguhaigustesse. Bakteriga nakatunud rasedatel on ko\u0303rgem risk enneaegselt su\u0308nnitada ning anda nakkus edasi oma lapsele, kellel vo\u0303ib seeto\u0303ttu esineda kopsu- ja silma sidekesta po\u0303letikku."}, {"text_idx": "#000011", "text": "Kui raskelt klamu\u0308u\u0308dia inimestel ka ei kulgeks, on see koaalade seas to\u0303sisem ja levinum. Pisut erineva bakteriliigi po\u0303hjustatud haigus vo\u0303ib loomakestel lo\u0303ppeda surmaga. Kes nakatumise ja\u0308rel ellu ja\u0308a\u0308b, peab sageli edasi elama kahjustatud po\u0303iega, pimedana vo\u0303i va\u0308henenud viljakusega."}, {"text_idx": "#000012", "text": "Hinnanguid on erinevaid, kuid teadlased oletavad, et u\u0308le poole koaaladest kannab kas sugulisel teel vo\u0303i su\u0308ndides emalt saadud nakkust. Koaalade klamu\u0308u\u0308dia on ku\u0308ll samuti antibiootikumidega ravitav, ent niigi po\u0303dura tervisega loomadel teevad antibiootikumide ko\u0303rvaltoimed olukorra pigem hullemaks."}, {"text_idx": "#000013", "text": "Koaalade arvukus on viimastel aastatel maastikupo\u0303lengute to\u0303ttu juba ja\u0308rsult langenud. Pa\u0308a\u0308stmaks loomakesi va\u0308hemasti klamu\u0308u\u0308dia ku\u0308u\u0308sist, arendavad teadlased ku\u0308ll paremaid antibiootikume, kuid vo\u0303luvitsa loodetakse klamu\u0308u\u0308diavaktsiinist. See vo\u0303iks teadlaste so\u0303nul kaitsta nii koaalasid kui ka Austraalia muid haavatavaid loomi."}, {"text_idx": "#000014", "text": "Nu\u0308u\u0308d paistab sa\u0308a\u0308rane vaktsiin olema ka\u0308egakatsutavam kui kunagi varem. Pa\u0308ikeseranniku U\u0308likooli juhitavates kolmanda astme vaktsiinikatsetes saab u\u0308he kaitsesu\u0308sti 400 koaalat, kes on erinevatel po\u0303hjustel sattunud Austraalia loomaaia metsloomahaiglasse. Seeja\u0308rel lastakse loomad taas vabadusse."}, {"text_idx": "#000015", "text": "Vaktsiini testiti juba ligi 200 koaalaga, kelle seas oli nii puuri- kui ka metsloomi. Toonased tulemused olid uurijate so\u0303nul paljulubavad. Lisaks praegusele 400 loomaga katsele on uurimisru\u0308hmal kavas sama la\u0308henemist proovida ka Austraalia teistes metsloomakliinikutes ja taastuskeskustes."}, {"text_idx": "#000016", "text": "Pa\u0308ikeseranniku U\u0308likooli mikrobioloog Peter Timmsi so\u0303nul aitab vaktsiinikatse u\u0308hest ku\u0308ljest iga looma eraldi, teisest ku\u0308ljest aga annab teadlastele aimu, kui palju see loomi pa\u0308riselt kaitseb. Ko\u0303ik kaitsepoogitud koaalad kiibistatakse, misja\u0308rel ja\u0308lgib haigla, kas mo\u0303ni neist jo\u0303uab 12 kuu jooksul mingil po\u0303hjusel taas ravile."}, {"text_idx": "#000017", "text": "Katsete ajal otsivad uurijad vaktsiinitootjast partnerit, kes kindlustaks vaktsiinide massilise tootmise. U\u0308htlasi plaanivad nad taotleda oma kaitsesu\u0308stile Austraalia taimemu\u0308rkide ja veterinaarmeditsiiniameti kasutusluba. Kui uurimisru\u0308hma plaan o\u0303nnestub, vo\u0303ib koaaladel ollagi mo\u0303ne aasta pa\u0308rast vo\u0303tta oma klamu\u0308u\u0308diavaktsiin."}, {"text_idx": "#000019", "text": "Austraalia loomaaias tervitati esimest pa\u0308rast metsapo\u0303lenguid su\u0308ndinud koaalabeebit"}, {"text_idx": "#000020", "text": "Austraalia metsatulekahjudes kannatada saanud koaalad pa\u0308a\u0308sevad taas koju"}, {"text_idx": "#000021", "text": "Austraalia loomade abistamiseks annetati Tallinna loomaaiale ligi 80 000 eurot"}, {"text_idx": "#000022", "text": "Eesti rahvuskala elab La\u0308a\u0308nemeres arvatust poole va\u0308hem"}, {"text_idx": "#000023", "text": "Kabli linnujaam aitas na\u0308idata kiilide su\u0308gisra\u0308nnet"}, {"text_idx": "#000024", "text": "Ka antiaine kukub ikkagi allapoole"}, {"text_idx": "#000026", "text": "Va\u0308ljasuremisohus olev lendorav vajab ja\u0308tkuvalt kaitset"}, {"text_idx": "#000029", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000030", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000031", "text": "Suur linn teeb linnu silmad va\u0308ikseks"}, {"text_idx": "#000034", "text": "Eesti kalandus on kestlik, aga murekoht on tursk ja angerjas"}, {"text_idx": "#000038", "text": "Briti uuring tembeldab suure osa internetikasutajatest so\u0303ltlasteks"}, {"text_idx": "#000040", "text": "Tartu U\u0308likool valis uued dekaanid esimeses voorus"}, {"text_idx": "#000043", "text": "Tartu U\u0308likooli teadlased aitasid avastada mullas ka\u0308iva globaalse so\u0303ja"}, {"text_idx": "#000044", "text": "Kas o\u0308o\u0308liblikat peibutasid to\u0303esti Ronaldo pisarad?"}, {"text_idx": "#000045", "text": "Maailma vastupidavaimate loomade saladused hakkavad paljastuma"}, {"text_idx": "#000046", "text": "Virtuaaltuur: Tallinna loomaaia ja\u0308a\u0308karud said viimaks uue kodu"}, {"text_idx": "#000047", "text": "Doktorito\u0308o\u0308: hundid on paremad isad kui koerad"}, {"text_idx": "#000048", "text": "Kuradil on va\u0308hk, ta jookseb vo\u0303idu ajaga"}, {"text_idx": "#000049", "text": "Inimeste peeniseluule andis viimase hoobi monogaamia"}, {"text_idx": "#000050", "text": "Hiiglaslik viirus tekitas tulise vaidluse"}]